**NÁRODNÁ RADA SLOVENSKEJ REPUBLIKY**

 **VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-98/2023

### 1453a

### I n f o r m á c i a

**o prerokovaní návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky o skrátení volebného obdobia Národnej rady Slovenskej republiky (tlač 1453)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím z 21. februára 2023 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky o skrátení volebného obdobia Národnej rady Slovenskej republiky (tlač 1453) na prerokovanie **Ústavnoprávnemu výboru** Národnej rady Slovenskej republiky.

Určil zároveň Ústavnoprávny výbor Národnej rady Slovenskej republiky ako gestorský výbor a lehotu na prerokovanie predmetného návrhu vo výbore.

156. schôdza Ústavnoprávneho výboru Národnej rady Slovenskej republiky bola zvolaná na 27. februára 2023. Ústavnoprávny výbor Národnej rady Slovenskej republiky o návrhu nerokoval, keďže nebol uznášaniaschopný podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

O návrhu správy výboru, vrátane stanoviska gestorského výboru, Ústavnoprávny výbor Národnej rady Slovenskej republiky **nerokoval**, keďže nebol uznášaniaschopný podľa § 52 ods.  2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Predseda Ústavnoprávneho výboru Národnej rady Slovenskej republiky zároveň určil spravodajcu **Lukáša Kyselicu,** aby na schôdzi Národnej rady Slovenskej republiky informoval o výsledku rokovania Ústavnoprávneho výboru Národnej rady Slovenskej republiky a bude navrhovať ďalší postup.

 Boris Susko v. r.

 podpredseda Ústavnoprávneho výboru

 Národnej rady Slovenskej republiky

Bratislava 27. februára 2023